Boek: Haas Das se nuuskas: Episode 6Haas Das, die geliefde nuusleser van Diereland, en sy assistent, Piet Muis, is terug met Diereland se manewales in hierdie veelkleurige leesboeke. In hierdie uitsending word Haas Das deur Snawel Knawel ontvoer en Diereland is baie bekommerd oor die vermiste nuusleser. Die gewilde Haas Das-stories word opnuut uitgebeeld deur Vian Oelofsen se pragtige illustrasies. Oor die outeur Louise Smit woon in Pringlebaai. Sy het bekendheid verwerf deur haar baie suksesvolle kinderprogramme vir radio en TV soos Wielie Walie, Haas Das se Nuuskas, Pumpkin Patch, Kideo, Mina Moo en vele meer. Sy is ook die skrywer van Die Bybel vir kleuters en Professor Fossilus en die dinosourusse. Louise het verskeie plaaslike en internasionale toekennings vir haar werk verower, o.a. drie Artestoekennings, drie Star Tonight-toekennings, Prix Jeunesse en die Tokioprys. Oor die illustreerder Vian Oelofsen is in 1974 in Prins Albert gebore. Hy gaan skool op Stellenbosch. Hy behaal ŉ B.A. graad in die Skone Kunste in 1996 aan die Universiteit van Stellenbosch. Vian verwerf ook in 1999 ŉ honneursgraad in illustrasies. Sy eerste prenteboek (as illustreerder), Net Perfek, deur Rachelle Greeff verskyn in dieselfde jaar by Human & Rousseau. In 2001 was hy die wenner van die Vivian Wilkes-prys vir kinderboek-illustrasies vir sy werk in Ah-Bekutheni? deur Reviva Schrembrucker. Vian se eerste prenteboek (as skrywer en illustreerder), Hou vas, Seekoei, het in 2005 verskyn. Vian woon en werk in Engeland as vryskut-illustreerder en strokiesprentkunstenaar. Uitgewer: Human & Rousseau Prys: R150,00* *Prys onderhewig aan verandering Koop die boek by Graffiti Boeke